ดาวโจนส์,น้ำมันปิดบวก/ทองพุ่ง
หุ้นดาวโจนส์ปิดบวก 73.89 จุด ขานรับแนวโน้มเศรษฐกิจฟื้นตัว ด้านราคาน้ำมันเพิ่มขึ้น 40 เซนต์ ขณะที่ทองคำพุ่ง 10.50 ดอลลาร์
31 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 30,409.56 จุด เพิ่มขึ้น 73.89 จุด หรือ +0.24%, ดัชนี เอสแอนด์พี500 ปิดที่ 3,732.04 จุด เพิ่มขึ้น 5 จุด หรือ +0.13% และดัชนีแนสแดค ปิดที่ 12,870.00 จุด เพิ่มขึ้น 19.78 จุด หรือ +0.15%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 30 ธ.ค. แตะระดับสูงสุดเป็นประวัติการณ์ เนื่องจากนักลงทุนขานรับแนวโน้มเศรษฐกิจที่ดีขึ้นในปีหน้า หลังจากที่มีการฉีดวัคซีนต้านโรคโควิด-19 และมีความหวังว่ารัฐบาลสหรัฐจะออกมาตรการกระตุ้นด้านการคลังมากขึ้น
ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 40 เซนต์ ปิดที่ 48.40 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 25 เซนต์ ปิดที่ 51.34 ดอลลาร์ต่อบาร์เรล
ราคาทองคำตลาดโคเม็กซ์ ส่งมอบเดือนกุมภาพันธ์ เพิ่มขึ้น 10.5 ดอลลาร์ หรือ 0.56% ปิดที่ 1,893.4 ดอลลาร์/ออนซ์